laion/Wikipedia-Exotic huggingface dataset:
בארט MRADELR

בארט MRADELR, ראשי תיבות של Multi-Role Adaptive Design Extreme Long Range, הוא רובה צלפים בריחי תוצרת חברת הנשק בארט שייעודו הוא צליפה לטווח ארוך במיוחד. הוא מבוסס על תכנון המעצה, הקת והמודולריות של הבארט MRAD ועל תחמושת הצליפה הייחודית של בארט - 0.416 בארט - בקליבר 0.416 אינץ' (10.6 מילימטרים), שיעילה לטווח של עד כ-2600 מטר. הרובה כולל מעצה מאלומיניום שעליו מסילות פיקטיני סביב המתפסים, כאשר העליונה מוקשחת על החלק העליון של המתפסים. הקת איננה מתקפלת כמו ב-MRAD הרגיל, וזאת כדי לספוג את הרתע החזק בעת הירי. עם זאת, היא כוללת עקב קת מתכוון ומשענת ללחי. מודול ההדק ניתן לפירוק והחלפה במהירות. ניתן להחליף בקלות בין קנים ולהתקין עליהם "בלם לוע" - מעין סתרשף שנועד להקל את הרתע באמצעות הפניית גזי הירי מהקנה אחורנית - מדגמים שונים. לפי אתר החברה, ה-MRADELR זכה במקום השני הכולל בתחרות הצליפה לטווח ארוך "King of 2 Miles" והראשון מסוג "רובה מפעל" (כלומר: רובה שנבנה בפס ייצור באופן סדרתי) כאשר מתחריו העיקריים היו רובי צלפים ייחודיים שנבנו באופן ידני ועצמאי. בארט MRAD בארט M99 אתר האינטרנט הרשמי של בארט MRADELR Meet the Newest Barrett Rifle, MRADELR - King of the Heavy Hitters | SOFREP, SOFREP, ‏6 בדצמבר 2023 מבט ראשון על ה-MRADELR באתר Shooting Illustrated דיוק (יכולת הקביצה) של רובה נמדד בדקות קשת (MOA). מספר זה מייצג את הסטייה הזוויתית המרבית מנקודת הפגיעה וככל שהוא נמוך יותר כך הרובה מדויק יותר. לדוגמה: רובה צלפים בעל דיוק של 1 MOA מקבץ (יורה מספר קליעים אל עבר אותה מטרה) בפיזור של 3 ס"מ בירי למרחק 100 מטר (1.047 אינץ' בירי למרחק 100 יארד). ערך זה הוא קצרמר בנושא אמצעי לחימה. אתם מוזמנים לתרום לוויקיפדיה ולהרחיב אותו.
צדק-מדות-מוסר

צדק, מידות, מוסר – האגודה לקידומם, מחקרם והוראתם בעם ובעולם הוא[דרוש מקור: שהארגון פעיל] ארגון ישראלי שמטרתו לקדם את ערכי "המוסר, תורת המידות, היושר, הצדק והאתיקה" על פי הספרות היהודית. הארגון נוסד בשנת 1963 בעקבות פגישה בין הרב שאר ישוב כהן עם הרבי מלובביץ' במהלך חג החנוכה. בפגישה דנו בדרכים לקדם את תורת ישראל בקרב העם בישראל ובסופה הורה הרבי מלובביץ' לשאר-ישוב להקים את הארגון מתוך מטרה לקדם את תורת האב בלב בניו [דרושה הבהרה]. מיד עם שובו לארץ, החל בשיחות עם אישים נכבדים רבים ולבסוף עורכת הדין רבקה כץ הקימה את הארגון תחת הנהגתו הרוחנית של שאר-ישוב. לשם כך היא הקדישה את חייה וממונה להקמת ותפעול הארגון וקידום מטרותיו והפכה בכך לשלוחה הראשונה של צמ"מ. היא פנתה לאישי ציבורי רבים שנרתמו למאמץ של הארגון ובשנת 1969, לאחר שהארגון תפס תאוצה, הוקם באופן הרשמי המוסד הראשון של הארגון בשם אגודת צדק-מדות-מוסר. יו"ר האגודה הראשון היה הרב יעקב הרצוג שכיהן עד יום מותו בשנת 1972. לאחריו התמנה הרב שאר-ישוב כהן כיו"ר האגודה. צדק-מדות-מוסר פועלת לחינוך, הכשרה ותיקון בקרב שופטים, שוטרים, סוהרים, אסירים, סטודנטים לתואר ראשון ושני, מורים ובקרב הדור הצעיר [דרוש מקור]. במהלך השנים היא קיימה סדנאות, הרצאות וקורסים והוציאה ספרים. החומר הלימודי התבסס על תורת ישראל עם שילוב של שיטות שפותחו על ידי לורנס קולברג לחינוך מוסרי. קולברג היה חבר קרוב של עו"ד כץ ובעקבות היכרות זו הוא אף ביקר בארץ בשנת 1969 לצורך שיתוף פעולה עם צמ"מ. מרבית פועלה של צדק-מדות-מוסר הוא בשטח, בעבודה אישית לשיפור המוסר אצל יחידים. הארגון ממעט בפרסום, למעט פרס זיו לעיתונאים. פרס זיו הוא ייחודי לעולם העיתונאות שבו הזוכים הם אלו שפעלו לשיפור המוסר והמדות הטובות בתחום זה. ראשי האומה ניצלו את הבמה של פרס זיו כדי להעביר ביקורת על החברה. למשל בטקס של שנת 1988, היועץ המשפטי לממשלה יוסף חריש תקף את עמוס קינן [1]. בשנת 1991 שופט בית המשפט העליון, השופט דב לוין, העביר ביקורת חריפה על העיתונות ואופי הפעולה של העיתונאים [2]. יצחק קיסטר, השופט עליון החרדי היחידי בישראל הצטרף לשורות הארגון ופעל לקידום מטרותיו [דרוש מקור: איזו פעילות קידם השופט העליון?]. הרב שאר-ישוב כהן רבקה כץ יצחק קיסטר יעקב הרצוג מתתיהו אדלר אפרים אלימלך אורבך אהרון אנקר יהושע שכטר יעקב בלידשטיין אברהם זיו סידני זיו גבריאל כהן עמנואל רקמן סמכות במקורות היהדות - הרב יצחק גולדברג, הרב צבי אילני [3] לקט מעובד של מקורות הלכתיים לעוסקים בסיעוד וריפוי בנושא דילמות מוסריות של המטפלים - צ. אילני, י. ויינברגר [4] אמת ושקר: חוברת לתלמיד - מאת יצחק פצ'ניק [5] חנוך לערכים מוסריים על פי אגודת צדק-מדות מוסר - חנה בן כוכב [6] שיטת קולברג לפיתוח חשיבה מוסרית [7] Teacher - pupil relationship - יצחק גולדברג, צבי שינוור [8] Responsibility for private and public property - יעקב ויינברגר [9] Ethics in and out of the classroom - מרדכי שילר [10] Esther's beauty secrets - עידן ברקן [11] פרס זיו לעיתונאים [12] מלגות לתלמידי תיכון [13] ארגון השתלמויות לעובדי חינוך (מורים, מנהלים, מפקחים) [14] הכנת חוברת בנושאי ערכים על פי שיטת קולברג ולאור מקורות היהדות [15] פעילויות חינוכיות עם צה"ל, משטרת ישראל, שירות בתי הסוהר, משרד התקשורת, משרד המשפטים, עיריות, תלמידי תיכון [דרוש מקור: דרוש מקור על כך שפעילות מועברת בפועל, לא רק שהם חיברו חוברת] [16] אתר האינטרנט הרשמי של צדק-מדות-מוסר צדק-מדות-מוסר, באתר "גיידסטאר ישראל" ב. מיכאל, ילד טוב פוליצר - טכס חלוקת פרס זיו ל"עיתונות חיובית", חדשות, 10 באפריל 1984 צדק-מדות מוסר, באתר "גיידסטאר ישראל".
גאורגיצה ולאד

גאורגיצה ולאד (ברומנית: Gheorghiță Vlad;‏ נולד ב-7 בספטמבר 1969) הוא גנרל רומני המכהן מאז 1 בדצמבר 2023 כראש המטה הכללי הרומני. ולאד נולד בבוקרשט ב-7 בספטמבר 1969. הוא למד בתיכון הצבאי "דימיטרי קנטמיר", ובשנת 1988 סיים את לימודיו והתגייס לצבא רומניה. הוא המשיך את לימודיו בבית הספר לקציני שריון, וביולי 1991 החל לשרת כמפקד כיתת טנקים, ובינואר 1994 מונה למפקד פלוגה בגדוד הטנקים ה-22. ב-2007 הוא נשלח לעיראק במסגרת מבצע חירות מתמשכת. ביוני של אותה שנה הוא חזר לרומניה וקיבל את הפיקוד על גדוד הטנקים ה-631. בפברואר 2014 הוא מונה למפקד הבריגדה הממוכנת ה-1. ביוני 2016 הוא הועבר לפקד על מרכז ההדרכה הלאומי "גטיקה". באוגוסט 2017 הוא מונה למפקד הדיוויזיה ה-2. בין השנים 2020–2022, הוא כיהן כראש אגף המבצעים וההדרכה. לאחר מכן מונה לסגן ראש המטה הכללי. ב-1 בדצמבר 2023 הוא מונה לראש המטה הכללי הרומני. מדיה וקבצים בנושא גאורגיצה ולאד בוויקישיתוף גאורגיצה ולאד באתר נאט"ו גאורגיצה ולאד באתר משרד ההגנה הרומני Armata României are un nou comandant. Cine este generalul Gheorghiță Vlad, noul șef al Apărării Armata României are un nou comandant. גאורגיצה ולאד באתר משרד ההגנה הרומני Cine e generalul Vlad Gheorghiță, noul șef al Statului Major al Apărării גאורגיצה ולאד באתר נאט"ו
שומן מן החי

שומנים ושמנים מהחי הם ליפידים שמקורם בבעלי חיים. שמנים הם נוזליים בטמפרטורת החדר, והשומנים מוצקים. למרות שניתן להפיק שומנים ושמנים מבעלי חיים רבים, לרוב מפיקים אותם מרקמות מעובדות של חיות משק כמו חזירים, תרנגולות ופרות. לשומנים מסוימים, כגון שומן אווז, יש נקודת עשן גבוהה יותר מאשר שומנים אחרים מהחי, אך נקודת העשן שלהם עדיין יותר נמוכה משל שמנים צמחיים רבים כגון שמן זית. שומנים ושמנים מהחי נצרכים ישירות, או בעקיפין כמרכיבים במזון. השמנים משרתים מספר מטרות בהכנת האוכל: לתת למאפה מרקם פירורי לגרום למרכיבים לא להיצמד/להידבק לשנות/להוסיף טעם מדיה וקבצים בנושא שומן מן החי בוויקישיתוף The Goose Fat Information Service, Goosefat.co.uk, 2012-03-19, נבדק ב-2012-03-19
גדודי ג'יהאד ג'יבריל

גדודי ג'יהאד ג'יבריל (בערבית: كتائب جهاد جبريل) הוא ארגון טרור, המהווה את הזרוע הצבאית של החזית העממית לשחרור פלסטין - המפקדה הכללית. הארגון קרוי על שם ג'יהאד אחמד ג'יבריל שנהרג בפיצוץ מכונית תופת בביירות בירת לבנון ב-2002, והוא בנו של אחמד ג'יבריל, מייסד ארגון הטרור האם של זרוע צבאית זו וראש הגדודים הראשון. הסמל שלהם הוא דגל ארגון האם שלהם בצבעים שחור ולבן. במקור, הארגון הוקם כזרוע הצבאית של החזית העממית לשחרור פלסטין - המפקדה הכללית, ארגון טרור שנוסד ב-1969 בהתפצלות מהחזית העממית לשחרור פלסטין, בעקבות סירובו של אחמד ג'יבריל למרקסיזציה של הארגון. הגדודים השתתפו בסכסוך[דרושה הבהרה] בדרום לבנון לצד חזבאללה, חזית ההתנגדות הלאומית הלבנונית ותנועת אמל נגד צבא הגנה לישראל וצבא דרום לבנון, כאשר ארגון האם של הגדודים, החזית העממית - המפקדה הכללית, הייתה בברית בגלוי עם חזבאללה. בשנת 2008 הגדודים שיגרו רקטות לעבר העיר נתיבות בישראל. הגדודים מייצרים את הנשק שלהם, ויש להן יצרני חומרי נפץ ורקטות. הגדודים אמנם התקרבו לחמאס בשנות ה-2000, אך התרחקו ממנו בעשור השני של המאה ה -21 בעקבות מלחמת האזרחים בסוריה. עם זאת, פעילים ברצועת עזה, תחת שלטון חמאס. הם השתתפו באופן פעיל במלחמת האזרחים בסוריה לצד ממשלת הבעת' הסורית, ובמיוחד התעמתו עם הצבא הסורי החופשי, הארגון האסלאמיסטי שתמך במורדים אקנאף בית אל-מקדס והמדינה האסלאמית במהלך הקרב על מחנה ירמוך. על פי ההערכות, כ-400 מחבלים בחזית העממית - המפקדה הכללית נהרגו במהלך המלחמה. הגדודים השתתפו באופן פעיל באימונים משותפים ברצועת עזה עם ארגוני טרור נוספים, במסגרת חדר המבצעים המשותף, ושיתפו פעולה עם הג'יהאד האסלאמי למרות חילוקי הדעות האידאולוגיים ביניהם. כוחותיהם השתתפו, במסגרת זו, במתקפת הפתע על ישראל, שפתחה את מלחמת חרבות ברזל. Nziv, חיל הים הישראלי מבצע תמרון ימי ליד גבול לבנון, באתר Nziv.net, ‏2023-05-31 Jihad Jibril Brigades attack Netivot, 2008(הקישור אינו פעיל, December 2023) Division for Palestinian Rights. "Chronological Review of Events: May 2008". United Nations Information System on the Question of Palestine (באנגלית). נבדק ב-2023-12-08. "Report on the Leftist-Turned-Islamist Gaza Terror Organization – The Martyr Jihad Jibril Brigades". MEMRI. 24 בספטמבר 2009. נבדק ב-1 בנובמבר 2023. {{cite web}}: (עזרה) "Syria hits back at UN over Palestinian refugees". Syria. NOW. 17 בדצמבר 2012. אורכב מ-המקור ב-11 באוקטובר 2017. נבדק ב-1 בנובמבר 2023. {{cite news}}: (עזרה) Makhoul-Yatim, Amara (8 באפריל 2015). "Syrie : ce qu'il faut savoir sur le quartier de Yarmouk". France 24 (בצרפתית). {{cite web}}: (עזרה) Action Group for Palestinians in Syria (2019-09-06). "Talal Naji: Over 400 Members of PFLP-GC Killed in War-Torn Syria". נבדק ב-2023-12-08. "انطلاق التدريب المشترك لفصائل المقاومة الفلسطينية". Islamic World News (בערבית). 26 בדצמבר 2021. נבדק ב-1 בנובמבר 2023. {{cite web}}: (עזרה) "الجبهة الشعبية تعلن رفع حالة الاستنفار العام في صفوف مقاتليها إلى الدرجة القصوى". ABNA (בערבית). 9 במאי 2023. נבדק ב-1 בנובמבר 2023. {{cite web}}: (עזרה) "أبرزها القسام وشهداء الأقصى وسرايا القدس، معلومات عن فصائل المقاومة الفلسطينية". Veto (בערבית). 22 באוקטובר 2023. נבדק ב-2023-12-08. {{cite web}}: (עזרה)
נונאבגן

נונאבגן (בדנית: Nonnebakken, מילולית "גבעת הנזירה") היא גבעה באודנסה בדנמרק. היא אתר של אחד מששת מבצרי הטבעת הוויקינגיים לשעבר של דנמרק. המבצר נבנה בתקופת שלטונו של סוון הראשון, מלך דנמרק, אשר אילץ את אביו האראלד הראשון, מלך דנמרק לעזוב את הארץ ולחפש מקלט אצל הג'ומסוויקינגים (אנ') בוולין (פולין המודרנית) בסביבות שנת 975. המבצר אפשר למחזיק בו לשלוט בנהר האודנסה (אנ') העובר ליד הגבעה. שם הגבעה מתייחס למנזר בנדיקטיני שהיה כאן בתקופות קדומות יותר. בסוף המאה ה-12 עזבו הנזירות את האתר כדי לבנות כנסייה חדשה בדאלום מדרום-מזרח, כיום פרבר של אודנסה. ניתן לזהות את חומות העפר ב"פנורמה של אודנסה" בציור מימי הביניים Civitates Orbis Terrarum (בלטינית: "מדינות העולם") מאת גאורג בראון (אנ') ופרנס הוגנברג (אנ'). הפנורמה מופיעה כלוח 30 בכרך 5, שהסתיימה ב-1598. לוח 30 נחרט בשנת 1593, על סמך מידע מהיינריך רנצאו (אנ') או מסקיצות שנתן. הוא מופיע גם בפנורמה של אודנסה שפורסם על ידי בראוניוס (Braunius) ב-1593. השרידים הארכאולוגיים של נונאבגן סבלו נזק כבד במהלך שלהי המאה ה-19, כאשר נבנה במקום בניין עבור לשכת הבונים החופשיים המסדר העצמאי של העמיתים יוצאי הדופן. במאה ה-20 גילו חפירות מדעיות בראשות מוזיאון אודנסה (אנ') שהמבצר העגול הוא בקוטר פנימי של 120 מטרים ונבנה בשנים 980–1000, בדומה למבצרי הטבעת הוויקינגיים האחרים. מבצר נונאבגן צורף יחד עם מבצרי טבעת ויקינגיים אחרים (אגרסבור, פירקט, טרלבור ובוררין), לאתר המורשת העולמית "מבצרי הטבעת מתקופת הוויקינגים" של אונסק"ו, שהוכרז במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023. אף על פי שדווחו ממצאים מ-1775 ו-1889, היקף המבנה כולו נקבע לראשונה בשנת 1953. בשנת 1988 נערכו חפירות ארכאולוגיות ביחס לפרויקט בנייה הכולל הנחת כבלים. נתגלה חפיר שהתמלא עם פרופיל מחודד מסביב למבצר. רוחבו היה לפחות 4 מטרים ועומקו של 2 מטרים, עם סוללה של 10–12 מטרים מקסימום. ניתן לתארך את המילוי האחרון לזמן המנזר. גם בצפון-מזרח ובצפון-מערב נחפר פרופיל של חפיר מחודד ברוחב 8 מטרים וב-4 מטרים עומק. בחפירות שקדמו לעבודות בנייה גדולות יותר לצנרת הסקה בשנים 1995/97/98, נתגלתה תעלה ברוחב 11 מטרים ובעומק 3 מטרים. נחשפה את מעץ אלון, שתוארכה באמצעות תיארוך באמצעות טבעות עצים לזמן "הפעילות" של מבצר הטבעת. בשנת 2002 חשפו חפירות חלקים מהמנזר הישן. מדיה וקבצים בנושא נונאבגן בוויקישיתוף Viking-Age Ring Fortresses – UNESCO Viking-Age Ring Fortresses – National Museum of Denmark Fund og Fortidsminder (Central register of cultural history) with a list of all activities on the site. History (pdf) of the local Odd Fellows Lodge with information about the place in earlier times. The history of Odense page at Museum Odense, Museum Odense, ‏2020-01-14 (בדנית) includes Braunius' 1593 engraving showing the site of Nonnebakken south of the river opposite the medieval city. Runge, Mads (2017). "New archaeological investigations at Nonnebakken, a Viking Age fortress in Odense". Hansen, J. & M. Bruus: The Fortified Viking Age. 36th Interdisciplinary Viking Symposium, S. 44-59. Runge, Mads (2019-07-03). "Revitalising the Danish Viking Age Ring Fortress Nonnebakken, Odense, Denmark". Landscapes. 20 (2): 98–119. doi:10.1080/14662035.2020.1861726. ISSN 1466-2035. Viking-Age Ring Fortresses
מאיה קיי

מאיה קרברושיץ' (נולדה ב-29 ביולי 2002), המוכרת בשם הבמה מאיה קיי, היא דוגמנית, פרזנטורית ואושיית רשת ישראלית. התמודדה בתוכנית המציאות "הישרדות" ("הישרדות מנילה") ברשת 13, וב"רוקדים עם כוכבים" בקשת 12. נולדה בשם מאיה קרברושיץ', וגדלה בעיר יבנה, להוריה דרגן ואורלי קרברושיץ'. בחטיבת הביניים עברה לפנימיית "כפר הנוער ויצו נחלת יהודה", עקב קשיים בבית הספר. שירתה במדור שיווק ודיגיטל של יחידת מיטב, במערך הגיוס של צה"ל. החלה את קריירת הדוגמנות בגיל 10, לאחר שבמקרה פנתה אליה מפיקה והציעה לה לדגמן שמלות לאירועים. עם הזמן, פתחה את חשבון האינסטגרם שלה שצבר במהירות עשרות אלפי עוקבים. כתוצאה מכך החלו לפנות אליה מעצבי שיער ומאפרים רבים. בגיל 14 קיבלה קמפיין ראשון לבגדי ים ובגיל 15 נבחרה להוביל את מותג הצעירים והצעירות הישראלי "עדיקה יאנג". בגיל 16 טסה יחד עם אימה (ששימשה גם כסוכנת שלה באותה העת) לאנגליה, שם קיבלה קמפיינים בולטים לחברת אופנה בריטיות, כגון "אסוס", "אייקוניק לונדון" ו"סקיני דיפ". במנצ'סטר הצטלמה למותג "בוהו". בשנת 2019 החלה לשמש כפרזנטורית של רשת האופנה הישראלית "עדיקה", לצידה של אנה זק. בשנת 2022 התמודדה בעונה השתים עשרה של תוכנית המציאות "הישרדות" ששודרה ברשת 13, וסיימה כמודחת ה-13. השתתפה בווידאו קליפ לשיר "קומה 28" של הזמר יהונתן מרגי, מתוך האלבום "לא להיות לבד". במקביל, החלה לככב בפרסומות של מותגים שונים מטעם נציגיהם בישראל, כגון "קרליין", "TRUSSARDI","JUV", "ביופור", "לבלו" ו"סאפורו". בינואר 2023 הצטרפה להרכב הדוגמנים של מותג האופנה לצעירים ולצעירות "TwentyFourSeven" של רשת "רנואר" הישראלית. בינואר 2024 הוציאה את קולקציית הקפסולה הראשונה שלה, "X Maya Keyy קרליין", בשיתוף-פעולה עם חברת הטיפוח הישראלית "Careline" מבית סנו. בהמשך אותה שנה, השתתפה בעונה השלישית של "רוקדים עם כוכבים" בקשת 12, שבה הגיעה למקום השני. בעבר הייתה בקשרים זוגיים עם הדוגמן טל מורד (הכירו זו את זה כמתמודדים ב"הישרדות"); ועם כדורגלן מכבי יפו יקיר זילברמן, מתגוררת בתל אביב-יפו. אתר האינטרנט הרשמי של מאיה קיי מאיה קיי, ברשת החברתית אינסטגרם מאיה קיי, ברשת החברתית טיקטוק מאיה קיי, במיזם "אישים" לתיעוד היצירה הישראלית מאיה קיי, במסד הנתונים הקולנועיים IMDb (באנגלית) יפעת מנהרדט, טל מורד: "עשיתי משהו בלתי נסלח למאיה. ריסקתי אותה", באתר ynet, 13 בפברואר 2023 מיכל ישראלי, מאיה קיי גנבה את ההצגה בלוק הכי נועז שראינו, ‏2 באפריל 2023 "איך אפשר לבגוד בה?!": מאיה קיי העלתה טיקטוק והרשת גועשת, באתר וואלה, 1 באוקטובר 2023 לימור קלר, ‏בין מודרני לרטרו: הדירה המהממת של הפרודה הטרייה מאיה קיי, באתר ‏מאקו‏, 8 באוקטובר 2023 ניר וולף, "שנאת ערבים - זו הבעיה שלי ושל כל הדור שלנו": מאיה קיי רוקדת עם דמעות בעיניים, באתר ישראל היום, 1 באוגוסט 2024 שי רגב, ‏פייר, הופתענו: לא תאמינו מה השם האמיתי של מאיה קיי, באתר מעריב אונליין, 30 בדצמבר 2022 רתם איזק, ספיישל קיי, ‏26 בדצמבר 2019 יפעת הללי אברהם, ‏אני שפויה והכל בסדר. גם הזוגיות שלי, באתר ‏מאקו‏, 15 ביוני 2023 מיכל דאבי, "לאנשים קשה עם זה שאני גם נראית ככה ועוד יש לי את החוצפה לעשות מה שבא לי", באתר חדשות 13, 4 במאי 2023 דליה בן ארי, מאיה קיי עומדת להסתער על המסך ב"הישרדות": "זה הדבר הכי טוב והכי נורא שקרה לי", באתר "את", 23 ביוני 2023 לי סיביליה‏, קרליין משיקה יופי: קולקציית מוצרי איפור בעיצובה של מאיה קיי, באתר וואלה, 28 בינואר 2024
שמן כמהין

שמן כמהין (באנגלית: Truffle oil) הוא שמן בישול ומרכיב קולינרי מודרני המשמש להענקת הטעם והארומה של כמהין למנה. המרכיב משמש בדרך כלל כשמן גימור במגוון מאכלים, כולל צ'יפס כמהין, מנות פסטה, פיצות ומזונות מרוחים כמו מחית תפוחי אדמה וביצה רוסית (אנ'). שמן כמהין זמין בכל עונות השנה והוא זול משמעותית מפטריית כמהין טרייה. קיימת מחלוקת לגבי היותו שמן כמהין מרכיב טעם, מאחר שכמעט כל השמן כמהין מופק מתרכובת טעם סינתטית אחת שעשויה לא להכיל את הטעמים והניחוחות המורכבים של פטריות כמהין טריות. לפחות מאז 1756, משתמשים בשמן כמהין בשביל לאלף כלבים וחזירים למצוא כמהין. ניתן להפיק שמן כמהין באמצעות כל שמן בישול, כאשר לרוב משתמשים בשמן זית או בשמן נטול טעם ונייטרלי, כגון שמן קנולה או שמן ענבים. חלק משמני הכמהין מכילים שאריות של פטריות כמהין, אם כי רוב שמני הכמהין מכילים תרכובות ארומטיות סינתטיות, כולל 2,4-דיתיפנטן (אנ') על בסיס שמן. מדיה וקבצים בנושא שמן כמהין בוויקישיתוף "There Are No Truffles in Truffle Oil". Priceonomics. אורכב מ-המקור ב-2021-05-14. נבדק ב-2024-01-01. "Your Truffle Oil Contains No Real Truffles". Tasting Table. 7 בספטמבר 2016. ארכיון מ-2021-10-26. נבדק ב-2024-01-01. {{cite web}}: (עזרה) Patterson, Daniel (16 במאי 2007). "Hocus-Pocus, and a Beaker of Truffles". ארכיון מ-2011-09-25. נבדק ב-2024-01-01 – via NYTimes.com. {{cite web}}: (עזרה)
מיפוי הקרנה

מיפוי הקרנה (באנגלית: Projection Mapping) היא טכניקת הקרנה שמשמשת על מנת להפוך חפצים דוממים, לעיתים מבנים מפורטים למשטח תצוגה להקרנת וידאו. החפצים יכולים להיות מבנים, חפצים קטנים, או במות תיאטרון. בעזרת שימוש בתוכנות ייעודיות, חפצים בעלי שניים או שלושה ממדים ממופים בצורה מרחבית בצורה וירטואלית המחקה את הסביבה המציאותית שעליה התוכן יוקרן; התוכנה אז שולחת תמונות דרך המקרן על גבי החפץ. הטכניקה משומשת על ידי אומנים ומפרסמים שיכולים להוסיף תזוזה וחיים לחפצים דוממים, ובדרך זו להכין מופעים, לספר סיפורים וכו'. אחרי שנבחר החפץ שעליו יוקרן התוכן, משתמשים בתוכנה על מנת למפות את הקצוות של הסרטון למשטח. לחלופין, ימפו את כל החפץ בתוכנת תלת־ממד ויתאימו את החפץ התלת־ממדי לחפץ בעולם האמיתי. השלב הבא הוא להסוות חלקים שלא אמורים להופיע ממשטחים לא רצויים ולהתאים את הצורות והגדלים לחפץ האמיתי. התאמות לרוב נעשות על ידי הזזה ידנית של המקרן, החפץ, או הסצנה הווירטואלית על מנת לקבל תוצאות מקסימליות. מקרנים גדולים בעלי מספר רב של לומנים משומשים בשביל פרויקטים גדולים כמו על גורדי שחקים. לעיתים יעשה שימוש במספר מקרנים כאשר רוצים להשיג תמונה בהירה יותר או למפות מבנה תלת־ממדי מכיוונים נוספים שלו. על מנת למפות הקרנות משתמשים בתוכנות מחשב מגוונות, הנפוצות שבהן אדובי אפטר אפקטס ואודבי פוטושופ. מדיה וקבצים בנושא מיפוי הקרנה בוויקישיתוף
מרכיב סודי

מרכיב סודי או רכיב סודי הוא מרכיב (אנ') של מוצר שנשמר מקרוב מחשיפה ציבורית לטובת יתרון תחרותי (אנ'). בחלק מהמקרים, המרכיב הסודי עושה הבדל ניכר באופן הביצועים, במראהו או בטעמו של המוצר, ואילו בשאר המקרים המרכיב הסודי משמש כפרסומת מוגזמת. מרכיבים סודיים בדרך כלל מוגנים בחוקי סוד מסחרי ולא בפטנט, מאחר שפטנט היה מפרסם לציבור את המרכיב הסודי. עובדים הזקוקים גישה למרכיב הסודי נדרשים בדרך כלל לחתום על הסכם סודיות (אנ'). Merchandise 7X, "המרכיב הסודי" או "הנוסחה הסודית" של קוקה-קולה. המרכיב נשאר סודי מאז המצאתו של קוקה-קולה ב-1886 על ידי ג'ון פמברטון. תיאור המרכיב נשמר בכספת ב-World of Coca-Cola (אנ') באטלנטה. "המתכון הסודי של קולונל" של KFC, שנוצר על ידי הרלנד סנדרס בשנות ה-30 של המאה ה-20. המתכון, אשר מפורסם כמכיל "אחד עשר עשבי תיבול ותבלינים", נותר נעול בכספת בלואיוויל, קנטקי. הרוטב המיוחד של ביג מק של מקדונלד'ס, שנחשב כגרסה של רוטב אלף האיים. על פי שרה ג'יי ג'ים מהפינגטון פוסט, הרוטב המיוחד סמיך יותר, מתוק יותר ובעל "טעם מעט שונה". מרכיבי הרוטב המיוחד זמינים באתר הרשמי של מקדונלד'ס. במקדונלד'ס החליטו לחשוף לא רק את מרכיבי הרוטב המיוחד, אלא גם איך מכינים אותו. המתכון הסודי של Irn-Bru, שנוצר על ידי רוברט בר ב-1901. הליקר שארטרז, משקה אלכוהולי ירוק או צהוב שנעשה ידי הנזירים במנזר בצרפת. סוד 130 עשבי התיבול המשמשים להכנתו ידוע אולי לשלושה נזירים בודדים. ליקר העשבים הצ'כי בחרובקה, אשר מבוסס על תערובת של עשבי תיבול שונים, המוכרים רק לשני עובדים בהווה ושלושה לשעבר של המזקקה. כולם נאלצו להתחייב להסכם סודיות עד יום מותם. "Coca-Cola Moves its Secret Formula to The World of Coca-Cola" (הודעה לעיתונות). The Coca-Cola Company. 8 בדצמבר 2011. אורכב מ-המקור ב-24 בפברואר 2013. נבדק ב-19 בדצמבר 2011. {{cite press release}}: (עזרה) About Us (אורכב 14.12.2020 בארכיון Wayback Machine) KFC. accessed October 7, 2011. "Secrets of the food industry". אורכב מ-המקור ב-12 בינואר 2014. נבדק ב-10 באפריל 2014. {{cite web}}: (עזרה) Poundstone, William (1983). Big Secrets. William Morrow and Company. מסת"ב 0-688-04830-7. Gim, Sarah J. "Secret sauce is not Thousand Island dressing" (אורכב 19.07.2006 בארכיון Wayback Machine). The Huffington Post. July 17, 2006 "McDonald's USA Ingredients Listing for Popular Menu Items" (PDF). McDonald's Corporation. בינואר 2007. p. 2. אורכב מ-המקור (PDF) ב-9 בדצמבר 2010. נבדק ב-18 במאי 2011. {{cite web}}: (עזרה) "Irn Bru secrets to be passed on". BBC (באנגלית בריטית). 2009-05-25. ארכיון מ-2022-08-11. נבדק ב-2022-02-26. Meisler, Stanley (3 בינואר 1986). "Still-Secret Formulas: Chartreuse: Only Monks Do It Right". Los Angeles Times. Los Angeles, California. ארכיון מ-2016-08-14. נבדק ב-15 במרץ 2016. {{cite news}}: (עזרה) "Nový ředitel převzal tajný recept na Becherovku, teď ho zná pět lidí". 6 ביוני 2016. ארכיון מ-2017-08-20. נבדק ב-2024-01-01. {{cite web}}: (עזרה)
נמל התעופה הלאומי יואנינה

נמל התעופה הלאומי יואנינה (ביוונית: Κρατικός Αερολιμένας Ιωαννίνων; באנגלית: Ioannina National Airport) הוא נמל תעופה הממוקם ארבעה קילומטרים ממרכז העיר יואנינה, יוון. שמו המלא הוא נמל התעופה הלאומי יואנינה - המלך פירוס (Βασιλεύς Πύρρος). נמל התעופה הלאומי יואנינה הוקם בשנת 1932. בניין הטרמינל המקורי בגודל 450 מ"ר נבנה בשנת 1953 ולאחר מכן הורחב להכפלת השטח בשנת 1953 וב-600 מ"ר נוספים בשנת 1993. נמל התעופה קיבל את השם "המלך פירוס" ב-2007. בניית מגדל הפיקוח ומסלול ההסעה החדשים הושלמו ב-2017. ב-11 ביולי 2019 הושלם טרמינל נמל התעופה החדש והופעל. הוא כולל אולם המראות והגעות חדש ופינת המתנה לנוסעים וכן מסעדה ואזור דיוטי פרי. אורך המסלול הוא כ-2,400 מטרים ברוחב של כ-45 מטרים עם שלושה מסלולי הסעה ורחבת חניה בגודל 43 מ"ר. שטח הטרמינל הוא 5,290 מ"ר. מדיה וקבצים בנושא נמל התעופה הלאומי יואנינה בוויקישיתוף אתר האינטרנט הרשמי של נמל התעופה הלאומי יואנינה "Υπηρεσία Πολιτικής Αεροπορίας – Αερολιμένες – Κρατικός Αερολιμένας Ιωαννίνων "Βασιλεύς Πύρρος" (ΚΑΙΩΠ)".
מנהרת סנקט גוטהארד

האם התכוונתם ל... מנהרת הרכבת של סנקט גוטהארד – מנהרת רכבת בהרי האלפים שאורכה 15 קילומטרים ונפתחה לתנועה ב-1882. מנהרת הכביש של סנקט גוטהארד – מנהרת כביש שאורכה 17 קילומטרים ונפתחה לתנועה ב-5 בספטמבר 1980. למנהרה רק נתיב נסיעה אחד לכל כיוון. מנהרת בסיס הגוטהארד – מנהרת רכבת שאורכה 57 קילומטרים ונפתחה לתנועה ב-11 בדצמבר 2016. מנהרה זו היא המנהרה הארוכה בעולם.
אה"מ ארדנט (1913)

אה"מ ארדנט הייתה אחת מ-20 המשחתות מסדרת אקסטה שנבנו עבור הצי המלכותי בשנות ה-1910. היא נכנסה לשירות בשנת 1914 ראתה שירות פעיל במלחמת העולם הראשונה, והוטבעה בקרב יוטלנד בשנת 1916. סדרת אקסטה התבססה על אה"מ פיירדרייק מוגדלת, בנייה מיוחדת של מספנת יארו מהירה מאוד של סדרת אקרון. ארדנט הוזמנה להעריך את שיטת הבנייה האורכית שפותחה לאחרונה של ויליאם דני אנד ברדס, שהציעה חוזק גוף גדול יותר עבור משקל נתון מאשר בנייה רוחבית קונבנציונלית. אוניות הסדרה אקסטה היו באורך כולל של 267 רגל 6 אינץ' (82 מטרים), רוחב של 27 רגל (8.2 מטרים), ושוקע רגיל של 9 רגל 6 אינץ' (2.9 מטרים). הדחק האוניות היה 1,072 טונות ארוכות (1,089 טונות) במעמס מלא וצוותם מנה 73 קצינים ומלחים. המשחתות הונעו על ידי טורבינת קיטור בודדת של פארסונס שהניעה שני צילינדרים באמצעות קיטור שסופק על ידי דוודי Yarrow. ארדנט הייתה שונה מאחיותיה בכך שהיו לה רק שלושה ולא ארבעה דוודים ורק שתי ארובות. המנועים פיתחו סך של 24,500 כוחות סוס (18,300 קילוואט) ותוכננו למהירות של 29 קשרים (54 קמ"ש). האונייה הגיעה למהירות של 29.5 קשרים (54.6 קמ"ש) במהלך ניסויי הים שלה. לאוניות הסדרה היה טווח של 1,540 מיילים ימיים (2,850 ק"מ) במהירות שיוט של 15 קשרים (28 קמ"ש). החימוש העיקרי של הספינות כלל שלושה תותחי 4 אינץ' (102 מ"מ) Mk VIII בצריחים בודדים, לא מוגנים. לארדנט היה תותח אחד על המצודה, אחד על פלטפורמה בין הארובות שלה והשלישי מאחורי המבנה העילי. המשחתות היו מצוידות בזוג תושבות מסתובבות בודדות לצינורות טורפדו בקוטר 21 אינץ' (533 מ"מ) באמצע הספינה ונשאו שתי טורפדות לטעינה מחדש. אה"מ ארדנט, הספינה השביעית של הצי המלכותי שנשאה את השם הזה, הוזמנה במסגרת התוכנית הימית של 1911–1912 מוויליאם דני ואחיו. האונייה הונחה במספנת דמברטון של החברה ב-9 באוקטובר 1912, הושקה ב-8 בספטמבר 1913 ונכנסה לשירות בפברואר 1914. היא הצטרפה לשייטת המשחתות הרביעית לאחר השלמתה, ושירתה בצי הגדול עם פרוץ מלחמת העולם הראשונה. היא הוטבעה ב-1 ביוני 1916 במהלך קרב יוטלנד באש משנית מהדרדנוט הגרמנית SMS וסטפאלן. שבעים ושמונה איש טבעו עם הספינה; היו רק שני ניצולים. אתר שרידי האונייה מוגדר כמקום מוגן על פי חוק ההגנה על שרידי צבא משנת 1986.